La Directiva 79/409/CEE, relativa a la conservació de les aus silvestres, preveu la creació de zones d'especial protecció per a les aus que garanteixin la conservació de les aus incloses al seu annex 1.
La Directiva 92/43/CEE, de 21 de maig de 1992, relativa a la conservació dels hàbitats naturals i de la fauna i la flora silvestres, preveu la creació d'una xarxa ecològica europea coherent de zones especials de conservació anomenada Natura 2000.
Aquesta xarxa estarà formada per zones que cada Estat membre proposi a la Comissió Europea sempre que continguin hàbitats o espècies d'interès comunitari esmentats als annexos de la Directiva, i que compleixin els criteris de selecció que la mateixa Directiva estableix.
Aquesta Directiva estableix que totes les zones d'especial protecció per a les aus s'incorporin dins la Xarxa Natura 2000.
L'article 34.bis.3 de la Llei 12/1985, de 13 de juny, d'espais naturals, en la redacció que dóna la Llei 12/2006, de 27 de juliol, de mesures en matèria de medi ambient, estableix que correspon al Govern l'aprovació de la proposta d'espais perquè siguin seleccionats per la Comissió Europea com a llocs d'importància comunitària (LIC).
De la mateixa manera, l'article 34.ter.2 de la mateixa norma preveu que correspon al Govern declarar zones d'especial protecció per als ocells (ZEPA) els territoris més adequats en nombre i superfície per a la conservació de les espècies d'ocells que s'han de protegir.
En aplicació d'aquestes previsions, per l'Acord GOV/112/2006, de 5 de setembre, es designen zones d'especial protecció per a les aus (ZEPA) i s'aprova la nova delimitació dels llocs d'importància comunitària (LIC).
El gran volum de documentació gràfica que es va manejar per elaborar la llista d'espais per incloure a la xarxa Natura 2000 i l'elevat nombre d'al·legacions rebudes i acceptades va propiciar que es cometessin alguns errors, que es van detectar a posteriori, i que convé esmenar per tal d'evitar disfuncions en la interpretació i en l'aplicació de les previsions que conté l'Acord.
L'esmena d'aquestes errades requereix la modificació puntual de la delimitació dels àmbits concrets afectats.
La Direcció General del Medi Natural ha justificat que les modificacions comporten bàsicament l'actualització dels límits dels espais protegits i que no afecten els valors dels espais objecte de protecció.
En conseqüència, aquest Acord modifica l'Acord GOV/112/2006, de 5 de setembre, pel qual es designen zones d'especial protecció per a les aus (ZEPA) i s'aprova la llista de llocs d'importància comunitària (LIC), i conté una nova delimitació de diversos LIC i ZEPA que en modifiquen la superfície a partir de dades científiques contrastades.
A proposta del conseller de Medi Ambient i Habitatge,
Acordo:.1 Aprovar la modificació puntual de la delimitació dels espais de la xarxa Natura 2000 que es relacionen a l'annex 1 d'aquest Acord.
La nova delimitació que conté l'expedient es representa a l'annex 2..2 Aquestes noves delimitacions substitueixen, per als espais indicats a l'annex 1, la que preveu l'Acord GOV/112/2006, de 5 de setembre, pel qual es designen ZEPA i s'aprova la nova delimitació dels LIC..3 Ordenar la publicació d'aquest Acord al Diari Oficial de la Generalitat de Catalunya..4 Contra aquest Acord, que exhaureix la via administrativa, es pot interposar, amb caràcter potestatiu, recurs de reposició davant l'òrgan que l'ha dictat en el termini d'un mes a comptar de l'endemà de la seva publicació al Diari Oficial de la Generalitat de Catalunya, de conformitat amb el que preveuen els articles 116 i 117 de la Llei 30/1992, de règim jurídic de les administracions públiques i del procediment administratiu comú.
També s'hi pot interposar directament recurs contenciós administratiu davant el Tribunal Superior de Justícia de Catalunya en el termini de dos mesos a comptar de la seva publicació al Diari Oficial de la Generalitat de Catalunya, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Llista dels espais de la xarxa Natura 2000 objecte de modificació puntual de límits
Montserrat - Roques Blanques - riu Llobregat
Plànols de detall dels sectors de modificació puntual de límits